title: Rianteg
text: Rianteg a zo ur gumun eus Breizh e kanton Henbont e departamant ar Mor-Bihan.
  
  Istor
  
  Emsavadeg ar Bonedoù ruz: tud eus ar barrez a gemeras perzh e preizhadenn presbital Kervignag e 1675.
  
  Dispac'h Gall 
   Melestradurezh: savet e voe ar gumun e 1790; gant al lezenn eus an 23 a viz Eost 1790 e voe lakaet e e Kanton Porzh-Loeiz; e Bann Henbont e oa. Lakaet e voe en Arondisamant an Oriant pa voe krouet e 1800 ha chom a reas e Kanton Porzh-Loeiz, bet brasaet e 1801.
  
  Miz Even 1848: kouezhet eo ar c'holera er gumun.
   Savet e voe kumun Gavr diwar ul lodenn eus Rianteg d'ar 1 a viz C'hwevrer 1867.
   1869: kouezhet eo an derzhienn-alter hag ar vrec'h e Rianteg.
  
  Brezel-bed kentañ
   164 den ag ar gumun a varvas abalamour d'ar brezel.
   Fuzuilhet e voe ur milour breizhat bet ganet er gumun gant al lu gall d'an 21 a viz Ebrel 1915.
  Lokmikaelig
   Savet e voe kumun Lokmikaelig diwar ul lodenn eus Rianteg d'an 12 a viz Here 1919.
  Eil brezel-bed 
   D'an 8 a viz Here 1942 e kouezhas un nijerez (Wellington) marilhet BJ780 ha kodet PH-W) eus aerlu ar Rouantelezh-Unanet (Royal Air Force) e Rianteg, he femp nijour a voe tapet gant an Alamaned. 
   D'ar 17 a viz Mae 1943 e kouezhas ur c'harr-nij B-17 eus aerlu SUA (United States Army Air Forces) e Rianteg, lazhet e voe c'hwec'h nijour eus e baread, ar pevar nijour all a voe tapet gant an Alamaned. 
   D'ar 26 a viz Eost 1944 e kouezhas ur c'harr-nij P-51 eus aerlu SUA e Rianteg; lazhet e voe e nijour.
   E Sankenn an Oriant edo ar gumun; dieubet e voe Rianteg d'an 10 a viz Mae 1945 goude emzaskoridigezh an Alamaned.
   24 milour ha 13 den nann-soudard a varvas abalamour d'ar brezel.
  
  Monumantoù ha traoù heverk 
  
   Kastell Kerdurand,  kantved .
   Monumant ar re varv. 
   Iliz katolik Santez Radegondus, adsavet e 1927; distrujet e oa bet gant an tan e 1917.
  
  Douaroniezh 
  
   War lez Mor bihan Gavr emañ ar gumun. Treuzet eo gant ur wazh, ar Riant.
  
  Emdroadur ar boblañs abaoe 1962
  
  Brezhoneg 
   Ur skol Diwan zo e Rianteg abaoe miz Gwengolo 2009.
   E distro-skol 2022 e oa 37 skoliad enskrivet er skol Diwan (8,6 % eus skolidi ar gumun evit a sell ouzh ar c'hentañ derez). Ofis ar Brezhoneg
  
   D'an 29 a viz Mezheven 2015 e oa bet votet ar garta Ya d'ar brezhoneg gant kuzul-kêr ar gumun.
  
  Melestradurezh
  
  Post
  
   Savet e voe un ti-post nevez; distrujet e oa bet an hini a-gent, deuet diyac'hus, e miz C'hwevrer 1947.
  
  Tud
  
  Tud bet ganet eno 
   Pierre Marie Louis Le Bihan, d'ar 4 a viz Even 1874, soudard en 33 Rujumant Troadegiezh Drevadennel, soudardaet en Oriant, bet fuzuilhet gant al Lu gall e Dommartin-sous-Hans (Marne, Bro-C'hall) d'an 21 a viz Ebrel 1915, e-pad ar Brezel-bed kentañ; barnet e voe d'ar marv evit bout drouklazhet ur serjant-major p'edo trezerc'het; ne ouie ket galleg, roet e voe ur jubennour dezhañ
  .
  
  Gevelliñ
  
  Liammoù diavaez 
   Rianteg war lec'hienn Geobreizh
   Skol Diwan Rianteg
  
  Notennoù ha daveennoù 
  
  Kumunioù ar Mor-Bihan
  Kumunioù bet krouet er Mor-Bihan e 1790
  Emsavadeg ar Bonedoù ruz
  Soudarded vreizhat bet fuzuilhet gant al lu gall e-pad ar Brezel-bed kentañ
  Nijerezioù SUA aet d'ar strad e Breizh e-pad an Eil brezel-bed
  Nijerezioù ar C'hommonwealth aet d'ar strad e Breizh e-pad an Eil brezel-bed
  Sankenn an Oriant